เรื่องร้องเรียน (ท่อระบายน้ำ,ถนน,ความปลอดภัย) วันที่ 2022-06-22 04:13:18 — แขวงคลองกุ่ม เขตบึงกุ่ม กรุงเทพมหานคร
เคสนี้ขอฟ้องกทม. ได้มั้ยคะ??
ค่ารักษาแพงมาก 
ต้องหยุดงานขาดรายได้ไปอีกด้วย
ต้นเหตุจากความชุ่ยของ กทม.คะ

วันนี้เวลาประมาณ 12.00 น. ดิฉัน นางสาวอารีย์ กาญจนรังสรรค์  อายุ 49 ปี หลังจากนำรถยนต์ไปส่งเคลมประกันที่อู่ Z&G ถนนเสรีไทย ฝั่งมุ่งหน้าแยกนิด้า  ได้ยืนเรียกรถแท๊กซี่ 1 คัน (จุดที่ยืนเรียกคือ ตำแหน่งจุดที่ยืนถ่ายรูปนี้มายังฟุตปาธ)  รถแท๊กซี่เบรคจอดเลยหน้าอู่ไปนิดหนึ่งและมีรถยนต์อีกคันขับตามหลังมาจอดต่อท้าย  เลยรู้สึกเกรงใจรถข้างหลังจึงรีบวิ่งไปที่รถแท๊กซี่ที่จอดรอ  ทันใดนั้น ประสบอุบัติเหตุเท้าได้วิ่งไปสะดุดท่อเหล็กที่โผล่จากพื้นฟุตปาธ (ตามภาพประกอบ)   ตัวลอย เหิรไปข้างหน้าแรงและเร็วมาก  ตัวลอยขึ้นแล้วล้มลงอย่างแรงมาก เข่ากระแทกลงพื้นฟุตปาธทั้งสองข้าง 
เอามือยันพื้นก่อนที่หน้าจะไปถึงพื้นเกือบหน้ากระแทก โชคดีที่เอามือยันพื้นไว้ได้ทัน หัวไหล่ข้างซ้ายเบียดลงกับพื้น....เจ็บและชามาก
ทำให้เข่าทั้งสองข้าง กับไหล่ซ้าย รับไปเต็มๆ  

คือจากระยะที่ยืนเรียกรถแท๊กซี่มองมาไม่เห็นท่อเหล็กนี้เลยนะ  เห็นจุดสีดำ 5 จุดคือรูของฝาท่อ 4 รู และมองไกลๆเหมือนสีดำของท่อเหบ็กคือรูของฝาท่อนี้ไปด้วย
ประกอบกับเราเรียกรอเรียกรถแท๊กซี่ ระดับสายตาที่มองจะอยู่ที่ความสูงของรถและมองไกลๆ มาที่ฟุตปาธ มองไม่เห็นว่ามีท่อเหล็กนี้โผล่อยู่เลย  เพราะมองเห็นรู 4 รู ของฝาท่อ เป็นช่องดำๆ ท่อเหล็กนี้กลืนไปจนเหมือนช่องฝาท่อที่เป็นระนาบเดียวกับพื้นปูน ไม่เห็นความสูงที่โผล่ขึ้นมาจากพื้น   
เมื่อวิ่งสะดุดล้มลงนอนไปกับพื้น  จึงหันหน้ากลับมามองหาว่า คืออะไรที่ทำให้สะดุด??

ท่อเหล็กนี่มันโผล่มาได้ยังไง??

ตอนล้มลงรู้สึกเจ็บ และชา ที่ขาทั้งสองข้าง เจ็บที่มือข้างขวา และรู้สึกแสบๆที่หัวไหล่ข้างซ้าย  ได้พยายามยันตัวลุกขึ้นยืนและฝืนเดินไปที่รถแท๊กซี่  พอขึ้นรถได้ พบว่ามีแผลหลายตำแหน่ง และชา เจ็บร้าวไปทั้งตัว 
จึงบอกคนขับรถแท๊กซี่ให้พาไป รพ.พญาไท นวมินทร์ ทันที
ได้พบแพทย์ ตรวจ ทำแผล ทำการ X-Ray ฉีดยา 2 เข็มคือ ยาแก้ปวดเข้าเส้นเลือด กับ กันบาดทะยัก  พบว่า เอ็นเข่าอักเสบทั้ง 2 ข้าง แผลถลอกที่หัวเข่าทั้งสองข้าง ที่ไหล่ซ้าย และข้อมือขวา ด้วย

ต้องการฟ้องเรียกค่าเสียหาย ค่ารักษาพยาบาลจากกทม. ค่าหยุดงานขาดรายได้ ค่าเจ็บตัวทั้งหมดได้หรือไม่??
หากเป็นที่เมืองนอก ประชาชนมีสิทธิฟ้องร้องจากรัฐได้เลย ต้องการทราบคำตอบและการเยียวยา+แก้ไขปัญหาความไม่ปลอดภัยบนทางเท้าที่เกิดอุบัติเหตุครั้งนี้เพื่อให้เป็นคดีตัวอย่างแก่ผู้ปฏิบัติงานของกรุงเทพมหานคร และของสำนักงานเขตที่รับผิดชอบพื้นที่นี้ด้วยนะคะ

ค่ารักษา 9,222 บาท
ต้องพักทำงานอย่างน้อย 5 วัน
อีก 7 วันคุณหมอนัด Follow up ติดตามอาการ

ไม่ควรที่จะมีใครต้องเกิดอุบัติเหตุจากความละเลย มองข้ามจุดเสี่ยงอันตรายแบบนี้เลยคะ!!

#ต้องการเห็นการแสดงความรับผิดชอบและการแก้ปัญหาของเคสนี้จากท่านผู้ว่าฯชัชชาติด้วยคะ
#กรุงเทพมหานครเมืองดีดีย์ของชาวกอทอมอ
#แบบนี้มันใช่แล้วเหรอ